Ikompli jitla' d-deni sportiv għall-final t' għada tal-Ewro 2020 bejn it-tim Nazjonali Ingliż u dak Taljan. Din kien se tkun l-ewwel finali tax-xorti tagħha tat-tim Nazzjonali Ingliż u t-tieni finali fl-istorja tagħhom wara dik fl-1966. Sentejn wara, fl-1968, it-Taljani rebħu l-uniku titlu Ewropew. Madanakollu, it-Taljani ġejjin minn żewġ finali mitlufa, dik li ntlagħbet fis-sena 2000 kontra Franza u fl-2012 kontra Spanja. It-Taljani rebħu t-tazza tad-Dinja, erba' darbiet – darbtejn qabel l-1966 meta rebħu l-uniku titlu tagħhom l-Ingliżi – fl-1934 u fl-1938 u darbtejn wara – fl-1982 u fl-2006. Fil-logħob ta' bejnithom, it-Taljan ukoll għandhom rekord aktar pożittiv fejn ilhom jirbħu lill-Ingliżi sa mill-1973. Fl-istorja riċenti tagħhom, it-Taljani rebħu darbtejn f'Wembley, il-post tal-finali tal-Ħadd. L-ewwel darba fl-1973 b'gowl ta' Fabio Capello. Interessanti li l-logħba ntlagħbet f'ġurnata tat-tieġ rjali tal-Prinċipessa ta' Edinburgh, Anne, l-uniku tifla tar-Regina Elizabeta II, li kienet iżżewġet lil Mark Philips, sportiv u atleta tal-Equestrian . Dakinhar kienet inħolqot polemika bejn iż-żewġ timijiet peress li l-Ingliżi kien laqmu lit- Taljani 'waiters' għall-fatt li l-attakant Taljan Giorgio Chinaglia fi tfulitu kien ħadem bħala waiter f'resturant li kellu missieru f' Wales. It-tieni rebħa Taljana f'Wembley waslet f'1997 waqt il-kwalifikazzjoni għat-Tazza tad-Dinja tal-1998. Dakinhar it-Taljani kien reġgħu ħarġu rebbieħa b'1-0, b'gowl ta' Gianfranco Zola li kien jilgħab fl-Ingilterra stess ma' Chelsea. Wara din il-logħba, Zola beda jissejjaħ mill-media Ingliża bħala "The Magic Box" . Fl-2004, Zola ngħata it-titlu ta' membru onorarju tal-ordni tal-Imperu Ingliż għall-kontribut li ta lill-Ingilterra tul l-karriera tiegħu ta' plejer tal-futbol. L-aħħar rebħa Taljana wasslet fit-Tazza tad-Dinja tal-2014 fil-Brażil fejn l-Italja rebħu bl-iskor ta' 2-1. Iż-żewġ timijiet kienu ltaqgħu l-aħħar fl-Ewropew tal-2012. It-Taljani rebħu bil-penalties. Logħba oħra li kellha storja warajha kienet dik li ntlagħbet waqt il-finali ta' Italia 90. Iż-żewġ timijiet kienu tilfu s-semi-finali tagħhom u allura ltaqgħu fil-finali għat-3 post. Il-partita ntlagħbet fi spirtu sportiv ħafna tant li l-ebda plejer ma safa' ammonit mir-referee. Din kienet l-ewwel partita bejn tim Ingliż u Taljan wara l-istraġi te' Heysel Stadium fl-1985 fejn mietu 39 spettatur Taljan waqt il-finali tat-tazza tac-champions bejn Liverpool u Juventus. Wara din il-partita l-UEFA kienet issospendiet lit-timijiet Inġliżi mill-kompetitzzjonijijiet Ewropej tant li sal-1990 kienu għadhom sospiżi bil-Prim Ministru Ingliż Margaret Thatcher tagħmel il-ġlieda kontra l-hooligans bħala l-priorità numru wieħed. Dik il-partita li ntlagħbet bi spirtu sportiv fi spirtu sportiv, għenet mhux ftit biex l-Ingliżi jiġu ntegrati lura fl-futbol Ewropew. Dakinhar it-Taljani kienu rebħu bl-iskor ta' 2-1. Tissaħħaħ il-preżenza tal-uffiċjali fit-toroq għaċ-ċelebrazzjonijiet t'għada Il-Korp tal-Pulizija bl-għajnuna ta' entitajiet oħra fosthom id-Dipartiment tal-Protezzjoni Ċivili u l-Aġenzija LESA, se jkunu qed isaħħu l-preżenza tal-uffiċjali fit-toroq, partikolarment f'ċerti hotspots taċ-ċelebrazzjonijiet. Lejliet il-finali tant mistennija ta' għada, il-Ministru għall-Intern, Byron Camilleri u l-Kummissarju tal-Pulizija Angelo Gafà appellaw lill-pubbliku, b'mod partikolari l-partitarji taż-żewġ timijiet, biex isegwu, jiddevertu u jiċċelebraw b'rispett lejn xulxin. F'messaġġ li deher nhar is-Sibt filgħodu, il-Ministru Camilleri spjega li għal dawn l-aħħar xhur l-entitajiet tal-infurzar wettqu numru ta' spezzjonijiet sabiex tonqos l-imxija tal-COVID-19 f'pajjiżna u jipproteġu lill-Maltin u lill-Għawdxin. Fil-fatt, fl-ewwel sitt xhur tas-sena minn Jannar sa Ġunju nħarġu madwar 20,000 multa relatata ma' ksur ta' regoli marbuta mal-COVID-19. Għaldaqstant, il-ministru appella biex naġixxu b'mod responsabbli u b'hekk insalvaw sajf ta' xogħol għall-Maltin u għall-Għawdxin. Min-naħa tiegħu, il-Kummissarju tal-Pulizija saħaq li kulħadd jista' jieħu pjaċir fl-istess waqt li jirrispetta r-regoli li hemm fis-seħħ u li jagħtu iktar libertà minn dawk ta' pajjiżi oħra. Hu rringrazzja lill-uffiċjali tal-Korp għas-sagrifiċċji kbar li qed iwettqu f'din ir-realtà ġdida li ngħaqdet max-xogħol kollu mistenni minnhom. Fl-appell tiegħu, il-kummissarju għamel messaġġ bl-Ingliż indirizzat lill-barranin li jgħixu Malta fejn talab għall-koperazzjoni ta' kulħadd biex għada u tul is-sajf niddevertu b'mod responsabbli. .td_uid_3_60ea1b1145c30_rand.td-a-rec-img{text-align:left}.td_uid_3_60ea1b1145c30_rand.td-a-rec-img img{margin:0 auto 0 0}